फ्री स्टाइल रेसलिंग 27 को, नागौर के रेसलर भी लेंगे भाग
नागौरशहर में पहली बार फ्री स्टाइल रेसलिंग 27 दिसंबर को होगी। इसमें कई राष्ट्रीय अंतरराष्ट्रीय स्तर के पहलवान भाग लेंगे। देश की रक्षा के लिए शहीद जांबाजों को श्रद्धांजलि देने के लिए कुश्ती प्रतियोगिता होगी। इसमें प्रदेश सहित पंजाब, दिल्ली, जम्मू कश्मीर उत्तर प्रदेश के पहलवान शिरकत करेंगे। शहर के डीडवाना रोड स्थित माली समाज भवन में शाम पांच बजे प्रो रेसलिंग चैम्पियनशिप का आयोजन किया जाएगा। प्रतिस्पर्धा के रेफरी दिल्ली के विनायक सोढ़ी ने शुक्रवार को पत्रकार वार्ता में बताया कि शहरवासियों को पहली बार अंतरराष्ट्रीय स्तर का कुश्ती खेल देखने को मिलेगा। जिसमें कुश्ती की तर्ज पर प्रो रेसलिंग आयोजित की जाएगी। जिसमें पूरे भारत वर्ष से खिलाड़ी शिरकत करेंगे। सोढ़ी ने बताया कि नागौर में पहली बार देश में चौथी बार होने वाले प्रो रेसलिंग चैम्पियनशिप में राजस्थान का प्रतिनिधित्व कर रहे मिस्टर नागौर देवेन्द्र के अलावा भानू सुरेन्द्र भी पहली बार ऐसी प्रतिस्पर्धा में भाग लेंगे। उन्होंने बताया कि चैम्पियनशिप में दिल्ली से जेक अटैक, साका, विक्रम स्कॉर्पियो, पंजाब से दीप रंधावा, शनि नंदा, जम्मू कश्मीर से जोरावर, मुज फरपुर से अंकुर अक्की आदि भाग लेंगे। सोढ़ा ने बताया कि नागौर में जल्द ही रेसलिंग इंस्टीट्यूट खोलेंगे जिसमें युवाओं को प्रशिक्षण का अवसर मिलेगा। टीकम चंद, जयदेव, रूपचंद कच्छावा, प्रवीण सोलंकी समेत अन्य उपस्थित थे। इससे पूर्व स्थानीय खिलाडिय़ों ने बाहर से आए रेसलर का माला पहनाकर स्वागत किया।
hin_Deva hin_Deva